*****

ΚΑΝΟΝΙΣΜΟΣ (ΕΟΚ) αριθ. 3175/88 ΤΟΥ ΣΥΜΒΟΥΛΙΟΥ

της 14ης Οκτωβρίου 1988

για το άνοιγμα και τον τρόπο διαχείρισης κοινοτικής δασμολογικής ποσόστωσης για τα κομμένα, νωπά άνθη και μπουμπούκια ανθέων, καταγωγής Ιορδανίας (1989)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι το πρόσθετο πρωτόκολλο της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Χασεμιτικού Βασιλείου της Ιορδανίας (1) προβλέπει στο άρθρο 2 ότι τα κομμένα, νωπά άνθη και μπουμπούκια ανθέων που υπάγονται στους κωδικούς της συνδυασμένης ονοματολογίας του άρθρου 1 και κατάγονται από τη χώρα αυτή, υπόκεινται, κατά την εισαγωγή στην Κοινότητα, σε μειωμένους δασμούς, μέσα στα όρια ετήσιας κοινοτικής δασμολογικής ποσόστωσης 50 τόνων·

ότι, μέσα στα όρια αυτά, οι επιβαλλόμενοι δασμοί καταργούνται προοδευτικά κατά τη διάρκεια των ιδίων περιόδων και σύμφωνα με το ίδιο χρονοδιάγραμμα όπως προβλέπεται στα άρθρα 75 και 243 της πράξης προσχώρησης της Ισπανίας και της Πορτογαλίας· ότι, για την περίοδο από 1ης Νοεμβρίου 1988 μέχρι 31 Οκτωβρίου 1989, οι ποσοστωτικοί δασμοί ισούνται με το 62,5 % των δασμών βάσης από 1ης Νοεμβρίου μέχρι 31 Δεκεμβρίου 1988, και με το 50 % των δασμών βάσης από 1ης Ιανουαρίου μέχρι 31 Οκτωβρίου 1989· ότι, μέσα στα όρια αυτής της ποσόστωσης, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τον κανονισμό (ΕΟΚ) αριθ. 2573/87 του Συμβουλίου της 11ης Αυγούστου 1987 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με την Αλγερία, την Αίγυπτο, την Ιορδανία, το Λίβανο, την Τυνησία και την Τουρκία (2)· ότι πρέπει, λοιπόν, να ανοιχθεί η ποσόστωση αυτή για την περίοδο από 1ης Νοεμβρίου 1988 μέχρι 31 Οκτωβρίου 1989·

ότι τα τριαντάφυλλα με μεγάλο και μικρό άνθος και τα μονοανθή και πολυανθή γαρίφαλα γίνονται δεκτά στην ποσόστωση αυτή μόνο υπό τις προϋποθέσεις που καθορίζει ο κανονισμός (ΕΟΚ) αριθ. 4088/87 του Συμβουλίου της 21ης Δεκεμβρίου 1987 για τον καθορισμό των όρων εφαρμογής των προτιμησιακών δασμών κατά την εισαγωγή ορισμένων προϊόντων ανθοκομίας καταγωγής Κύπρου, Ισραήλ και Ιορδανίας (3)· ότι αυτά τα δασμολογικά πλεονεκτήματα εφαρμόζονται μόνο για τις εισαγωγές για τις οποίες έχουν τηρηθεί ορισμένοι όροι ως προς τις τιμές·

ότι πρέπει να εξασφαλιστούν ιδίως η ίση και συνεχής πρόσβαση όλων των εισαγωγέων της Κοινότητας στην εν λόγω ποσόστωση και η αδιάλειπτη εφαρμογή του συντελεστή που προβλέπεται για την ποσόστωση αυτή, σε όλες τις εισαγωγές των εν λόγω προϊόντων, σε όλα τα κράτη μέλη, και μέχρι την εξάντληση της ποσόστωσης· ότι, στην παρούσα περίπτωση, δεν πρέπει να προβλεφθεί κατανομή μεταξύ των κρατών μελών, με την επιφύλαξη ανάληψης από την ποσόστωση των ποσοτήτων που αντιστοιχούν στις ανάγκες τους, υπό τους όρους και σύμφωνα με τη διαδικασία που προβλέπονται στο άρθρο 1 παράγραφος 3· ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει ιδίως να μπορεί να παρακολουθεί την κατάσταση εξάντλησης της ποσόστωσης και να ενημερώνει σχετικά τα κράτη μέλη·

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των μεριδίων που έχουν χορηγηθεί σε αυτή την οικονομική ένωση μπορεί να διεξάγεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά τη διάρκεια της περιόδου από 1ης Νοεμβρίου 1988 μέχρι 31 Οκτωβρίου 1989, οι δασμοί που επιβάλλονται κατά την εισαγωγή στην Κοινότητα των προϊόντων που περιγράφονται παρακάτω, καταγωγής Ιορδανίας, αναστέλλονται στο επίπεδο και μέσα στα όρια της κοινοτικής δασμολογικής ποσόστωσης που αναγράφεται σχετικά:

1.2.3.4.5 // // // // // // Αύξων

αριθμός

// Κωδικός ΣΟ // Περιγραφή εμπορευμάτων

// Μέγεθος της

ποσόστωσης

(σε τόνους) // Ποσοστωτικός

δασμος

(σε %)

// // // // // // // // // // // 09.1152 // 0603 10 51

0603 10 53

0603 10 55

0603 10 61

0603 10 65

0603 10 69

0603 10 11

0603 10 13

0603 10 15

0603 10 21

0603 10 25

0603 10 29

// Άνθη και μπουμπούκια ανθέων, κομμένα, για ανθοδέσμες ή διακοσμήσεις, νωπά, αποξηραμένα, λευκασμένα, βαμμένα, διαβρεγμένα ή αλλιώς παρασκευασμένα:

- Νωπά:

- Από 1ης Νοεμβρίου έως 31 Μαΐου

- Από 1ης Ιουνίου έως 31 Οκτωβρίου

// 50 // - από 1ης Νοεμβρίου έως 31 Δεκεμβρίου 1988: 10,6

- από 1ης Ιανουαρίου έως 31 Μαΐου 1989: 8,5

- από 1ης Ιουνίου έως 31 Οκτωβρίου 1989: 12

// // // // // Μέσα στα όρια της ποσόστωσης, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τον κανονισμό (ΕΟΚ) αριθ. 2573/87.

2. Η πρόσβαση στην ποσόστωση μπορεί να διακοπεί για τα τριαντάφυλλα με μεγάλο και μικρό άνθος και τα μονοανθή και πολυανθή γαρίφαλα, εάν διαπιστωθεί σε κοινοτικό επίπεδο ότι δεν έχουν τηρηθεί οι όροι ως προς τις τιμές που καθορίζει ο κανονισμός (ΕΟΚ) αριθ. 4088/87.

Σε τέτοιες περιπτώσεις, η Επιτροπή, με κανονισμούς, επαναφέρει την είσπραξη των δασμών για τα εν λόγω προϊόντα και, ενδεχομένως, θέτει πάλι σε εφαρμογή τον παρόντα κανονισμό στις ημερομηνίες και για τα προϊόντα και τις περιόδους που υποδεικνύονται στους εν λόγω κανονισμούς.

3. Στην περίπτωση που πραγματοποιούνται ή προβλέπεται να πραγματοποιηθούν εισαγωγές των προϊόντων που υπάγονται στην ποσόστωση, εντός προθεσμίας 14 ημερολογιακών ημερών κατ' ανώτατο όριο, το ενδιαφερόμενο κράτος μέλος προβαίνει, με σχετική κοινοποίηση προς την Επιτροπή, σε ανάληψη ποσότητας που αντιστοιχεί στις ανάγκες του, στο μέτρο που το διαθέσιμο υπόλοιπο της ποσόστωσης το επιτρέπει.

4. Αν το κράτος μέλος δεν χρησιμοποιήσει τις αναληφθείσες ποσότητες εντός της προθεσμίας των 14 ημερών, τότε επιστρέφει, μόλις αυτό είναι δυνατό, τα μη χρησιμοποιηθεντα υπόλοιπα, με τέλεξ που απευθύνεται στην Επιτροπή.

Άρθρο 2

1. Τα κράτη μέλη θεσπίζουν κάθε χρήσιμη διάταξη ώστε οι αναλήψεις που πραγματοποιούν κατ' εφαρμογή του άρθρου 1 παράγραφος 3 να καθιστούν δυνατό τον χωρίς διακοπή καταλογισμό στο συνολικό τους μερίδιο της κοινοτικής ποσόστωσης.

2. Κάθε κράτος μέλος εξασφαλίζει στους εισαγωγείς των εν λόγω προϊόντων την ελεύθερη πρόσβαση στην ποσόστωση, εφόσον το υπόλοιπο της ποσόστωσης το επιτρέπει.

3. Τα κράτη μέλη καταλογίζουν στις αναλήψεις τους τις εισαγωγές των εν λόγω προϊόντων, με το ρυθμό που τα προϊόντα αυτά προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία.

4. Ο βαθμός εξάντλησης της ποσόστωσης διαπιστώνεται βάσει των εισαγωγών που καταλογίζονται σύμφωνα με τους όρους της παραγράφου 3.

Άρθρο 3

Τα κράτη μέλη πληροφορούν την Επιτροπή, μετά από αίτησή της, για τις εισαγωγές που έχουν πράγματι καταλογιστεί στην ποσόστωση.

Άρθρο 4

Ο παρών κανονισμός αρχίζει να ισχύει την 1η Νοεμβρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 14 Οκτωβρίου 1988.

Για το Συμβούλιο

Η Πρόεδρος

Β. ΠΑΠΑΝΔΡΕΟΥ

(1) ΕΕ αριθ. L 297 της 21. 10. 1987, σ. 19.

(2) ΕΕ αριθ. L 250 της 1. 9. 1987, σ. 1.

(3) ΕΕ αριθ. L 382 της 31. 12. 1987, σ. 22.